Germania a anunţat lotul preliminar pentru EURO 2024! Selecţionerul Germaniei, Julian Nagelsmann, a dezvăluit o listă de 27 de jucători (dintre care patru portari) pentru EURO 2024. Prin urmare, el va trebui să retragă un jucător (probabil un portar) înainte de competiţie.
Mats Hummels şi Leon Goretzka se numără printre absenţele notabile. Julian Brandt, Karim Adeyemi, Niklas Sule (toți de la Borussia Dortmund) nu se află nici ei pe lista lui Nagelsmann. Timo Werner (Tottenham) și Serge Gnabry (Bayern Munchen) sunt accidentați și nu se regăsesc nici ei pe listă.
Germania a anunţat lotul preliminar pentru EURO 2024!
Julian Nagelsmann a dezvăluit într-o conferinţă de presă că a discutat cu Mats Hummels şi Leon Goretzka despre faptul că aceştia nu au fost convocaţi.
„Am discutat cu Hummels și Goretzka. Erau dezamăgiți și e de înțeles. Nu sunt plăcute astfel de conversații. Mi-aș fi dorit să pot lua pe toată lumea, dar ca antrenor trebuie să iei decizii în interesul echipei. Ei au dat totul pentru a fi la EURO, însă am încercat să le explic de ce nu i-am inclus în lot. Îi înțeleg că sunt triști”, a spus Nagelsmann, citat de Bild.
Lotul preliminar al Germaniei pentru EURO 2024:
Portari: Oliver Baumann, Manuel Neuer, Alexander Nübel, Marc-André ter Stegen
Fundaşi: Waldemar Anton, Benjamin Henrichs, Joshua Kimmich, Robin Koch, Maximilian Mittelstädt, David Raum, Antonio Rüdiger, Nico Schlotterbeck, Jonathan Tah
Mijlocaşi: Robert Andrich, Chris Führich, Pascal Gross, Ilkay Gündogan, Toni Kroos, Jamal Musiala, Aleksandar Pavlovic, Leroy Sané, Florian Wirtz
Atacanţi: Maximilian Beier, Niclas Füllkrug, Kai Havertz, Thomas Müller, Deniz Undav
Germania, ţara gazdă, va juca meciul de debut la EURO 2024, cu Scoţia, la 14 iunie.
Germania va avea 5 echipe în Liga Campionilor, în sezonul următor
Germania va avea 5 echipe în Liga Campionilor, în sezonul următor. Graţie victoriei obţinute de Borussia Dortmund împotriva lui PSG (1-0) în manşa întâi a semifinalelor Ligii Campionilor, Germania şi-a asigurat locul doi în clasamentul UEFA din acest sezon. Acest lucru îi garantează un al cincilea bilet pentru ediţia următoare a acestei competiţii, informa AFP.
Borussia Dortmund a reuşit ulterior să se califice în finala Ligii Campionilor, pe care o va disputa în compania celor de la Real Madrid.
După egalul reuşit de Bayern Munchen acasă împotriva lui Real Madrid (2-2) şi succesul lui Dortmund contra lui PSG, Germania a ajuns la 18,357 de puncte şi nu mai poate fi ajunsă de Franţa sau de Anglia. Italia ocupă primul loc, cu 19,428 puncte.
În primele patru locuri în clasamentul UEFA 2023 calculat pe baza celor cinci sezoane 2018/23, Germania, Anglia, Spania şi Italia erau sigure, la începutul sezonului 2023/24, că vor beneficia de patru locuri pentru faza grupelor în următoarea ediţiei a Ligii Campionilor.
Odată cu schimbarea formulei, Liga Campionilor va trece de la 32 la 36 de echipe, repartizate într-o grupă unică, cu opt meciuri în prima fază a competiţiei. Două dintre cele patru locuri suplimentare sunt acordate celor mai bune două naţiuni în cursul sezonului european.
După sferturile de finală, Italia şi-a asigurat unul din cele două locuri suplimentare, iar Germania a obţinut al doilea loc.